CELEX: C2007/056/70
Language: lv
Date: 2007-03-10 00:00:00
Title: Lieta T-13/07: Prasība, kas celta 2007. gada 12. janvārī — Cemex UK Cement pret Komisiju

10.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 56/37
            
         Prasība, kas celta 2007. gada 12. janvārī — Cemex UK Cement pret Komisiju
   (Lieta T-13/07)
   (2007/C 56/70)
   Tiesvedības valoda — angļu
   Lietas dalībnieki
   
      Prasītājs: Cemex UK Cement Ltd, Thorpe (Apvienotā Karaliste) (pārstāvji — D. Wyatt QC, S. Taylor, Solicitor, S. Tromans un C. Thomann, advokāti)
   
      Atbildētāja: Eiropas Kopienu Komisija
   Prasītāja prasījumi:
   
               —
            
            
               atcelt Komisijas 2006. gada 29. novembra Lēmumu par valsts sadales plānu siltumnīcas efektu izraisošu gāzu emisijas kvotu tirdzniecībai, ko saskaņā ar Direktīvu 2003/87/EK (1) ir paziņojusi Apvienotā Karaliste, jo:
               
                           —
                        
                        
                           pēdējā lēmumā nav iebilsts pret (nav arī apstiprināta) kvotu piešķiršanu prasītājam saistībā ar tā Rugby rūpnīcu, kas bija nesamērīgi un prettiesiski 343 838 tonnu apmērā;
                        
                     
                           —
                        
                        
                           pēdējā lēmumā nav iebilsts pret (nav arī apstiprināta) kvotu piešķiršanu cementa ražotājiem, kas konkurē ar prasītāju, kas bija nesamērīgi un prettiesiski 343 838 tonnu apmērā, ņemot vērā prasītājam piešķirtās pakārtotās kvotas;
                        
                     
                           —
                        
                        
                           pēdējā lēmumā nav iebilsts pret (nav arī apstiprināta) kvotu piešķiršanas metodi, kas ir izklāstīta AK valsts sadales plāna 3. panta 7. un 8. punktā, ka arī AK valsts sadales plāna C pielikuma 28. un 30. punktā, tiktāl, ciktāl ar šo metodi attieksme pret cementa ražotājiem kā pret ražošanu uzsākošiem uzņēmumiem tajā gadā, kurā uzsāk rūpnīcas ekspluatāciju, un šis gads tiek uzskatīts par šādas rūpnīcas pirmo ražošanas gadu, kā arī emisijas gāzu kvotas tiek aprēķinātas, pamatojoties uz vidējo gāzu emisijas rādītāju par laika posmu 2000.–2003. gads, neieskaitot zemākā gada emisiju un neņemot vērā faktisko minētās rūpnīcas ekspluatācijas laika posmu;
                        
                     
         
               —
            
            
               piespriest Komisijai atlīdzināt prasītāja tiesāšanās izdevumus.
            
         Pamati un galvenie argumenti
   Šī prasība atcelt tiesību aktu ir celta atbilstoši EKL 230. pantam, attiecīgajā daļā, par Komisijas 2006. gada 29. novembra Lēmuma par valsts sadales plānu siltumnīcas efektu izraisošu gāzu emisijas kvotu tirdzniecībai atcelšanu, ko Apvienotā Karaliste ir paziņojusi saskaņā ar Eiropas Parlamenta un Padomes Direktīvu 2003/87/EK.
   Prasītāja izvirzītās prasības atcelt tiesību aktu galvenie pamati ir tie, ka Komisija, iespējams, nav iebildusi pret (nav arī apstiprinājusi) kvotu pakārtoto piešķiršanu prasītāja Rugby rūpnīcai, kas, pēc prasītāja domām,:
   
               —
            
            
               dikriminē šo rūpnīcu, pietiekami neņemot vērā šīs rūpnīcas ekspluatācijas laika posmu, un piešķirot kvotas rūpnīcai par tādu emisijas laika posmu, par kuru Apvienotās Karalistes iestādes zināja, ka rūpnīca tajā nebija pārstāvēta;
            
         
               —
            
            
               ierobežo prasītāja mātes uzņēmuma Cemex Espana tiesības veikt uzņēmējdarbību, jo šāds lēmums, iespējams, ierobežo un padara par nepievilcīgu šīs pamata brīvības izmantošanu un to nevar pamatot ar imperatīvām vispārējo interešu prasībām; un
            
         
               —
            
            
               turklāt no lēmuma izrietošo pārmērīgo kvotu piešķiršanu prasītāja konkurentiem var uzskatīt par valsts atbalstu, kas ir pretējs EKL 87. un 88. pantam.
            
         
      (1)  Eiropas Parlamenta un Padomes 2003. gada 13. oktobra Direktīva 2003/87/EK, ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā un groza Padomes Direktīvu 96/61/EK (OV L 275, 25.10.2003, 32. lpp.).